Milan Lichard

Milan Lichard (* 25. február 1853, Skalica – † 21. apríl 1935, Užhorod) bol slovenský hudobný skladateľ a teoretik, výkonný hudobník a novinár.

Jeho otcom bol Daniel Gabriel Lichard, spisovateľ, učiteľ, novinár a vydavateľ a matkou Kristína rodená Vrchovská.

Kariéra  
 bol železničným úradníkom v Budapešti
 právcom KÚS-u v Martine
 pôsobil v Liptovskom Mikuláši
 bol redaktorom Slovenského denníka v Budapešti
 cenzorom novín na ministerstve s plnou mocou pre správu Slovenska v Bratislave
 bol pracovníkom Krajinského úradu v Užhorode

Náklonnosť k hudbe zdedil po otcovi, hudobné nadanie rozvíjal pod vplyvom hudobného života v Skalici. Počas štúdia na revúckom gymnáziu sa oboznámil s obrodenskou literatúrou (Kadavý, Tovačovský, Križkovský, Bella) a v študentskom orchestri, ktorý dirigoval Ivan Zoch, hral na flaute, klarinete a kontrabase. V hre na kontrabase sa tak zdokonalil, že vypomáhal na budapeštianskych koncertoch, v budapeštianskom nár. divadle bol istý čas angažovaný ako člen orchestra pre medziaktovú hudbu.

Spevokoly 
 Bol organizátorom, zbormajstrom a dirigentom spevokolu pri Slovenskom spolku v Budapešti.
 V r. 18971906 bol členom a dirigentom Slovenského spevokolu v Martine, kde preložil libreto Weberovej opery Čarostrelec, ktoré v spevokole nacvičil.
 V r. 1907 účinkoval v spevokole Tatran v Liptovskom Mikuláši.
 V r. 19071914 bol dirigentom Spevokolu slov. murárov.

Dielo 
Ako skladateľ bol samouk a dospel k vysokému stupňu sebakritickosti, preto pred prvých odchodom z Budapešti zničil takmer celú svoju doterajšiu tvorbu, zachovali sa iba diela, ktoré vyšli tlačou:
 Hymna ako príloha časopisu Dunaj
 klavírna skladba Drobnosti v almanachu Živena, 1885
 mužské zbory Ruža v Almanachu slov. mládeže, 1885
 V lesíku na slová Vajanského
 Šesť vencov zo slovenských národných piesní složených v antických stupniciach, 1900
 Jonášove piesne, 1912
 Slovenský spevníček, 1912
 Spevy ku čarovnej hre Zakliaty mládenec od Somolického, 1934

V tvorbe sa pridržiaval pravidiel klasickej náuky o harmónii, čo sa prejavilo nielen v jeho skladbách, ale aj v jeho teoretických článkoch a štúdiách. Jeho tvorba je rozsiahla, obsahuje zborové úpravy slov. ľud. piesní, vlastné zbory a piesne na texty slov. básnikov (Sládkovič, O. Bella, Kuzmány, Vajanský, Pepkin, Somolický,...), klavírne skladby, pokúsil sa aj o operu (nezachované). Ako hudobný teoretik sa zaoberal slovenskou ľudovou piesňou a otázkou vytvorenia slov. nár. hudby.

Referencie

Dielo v elektronickej podobe 
 FAJNOR, Štefan. Sväto-Martinsky pochod. Nápev... Text: Pavol Országh Hviezdoslav., 2. Bohuslav Laciak: Slovenské zvuky. Klavír., 3. Milan Lichard: Drobnosti. Klavír., 4. Fel. Bulla: Dve slovenské nár. priesne. Pre miešaný zbor harm. Turčiansky sv. Martin : US, 1885. 20s. – dostupné v Digitálnej knižnici UKB
 Slovenský spevníček : 75 národných piesní pre mužský sbor. Budapešť : Viktor Sergej, 1912. 32 s. –  dostupné v Digitálnej knižnici UKB
 Šesť vencov zo slovenských národných piesní složených v antických stupniciach Turčiansky sv. Martin : Kníhtlačiarsky účastinársky spolok, 1900. 18 s. – dostupné v Digitálnej knižnici UKB
 Spevy ku čarovnej hre Zakliaty mládenec od Somolického. [s.l.] : [s.n.], 10 s. – dostupné v Digitálnej knižnici UKB

Zdroj 
 LICHARD, Milan. In:

Externé odkazy 

 Záznam o narodení a krste v matrike záznam číslo 3 – evanjelická farnosť; pokrstený ako Ludvik Milán Gabriel Lichard

Osobnosti zo Skalice
Slovenskí hudobní skladatelia
Slovenskí novinári
Slovenskí hudobníci